88 



store Omsving i Betragtningen af et enkelt Skrift, der altid har 

 liavt saa eiendommelig en Betydning, at Forholdet til samme 

 har kunnet tjene som Bidrag til at charakterisere Retningen af 

 en Tidsalders almindelige Tænkemaade og aandelige Stemning. 

 Hvad der levede og overhovedet rørte sig i Aandens store og 

 omfattende Aabenbaringsformer, Stat og Kirke, Videnskab og 

 Kunst, det kunde nemlig ikke andet end gjentage sig i mindre, 

 men ligesaa kjendelige Træk paa et lidet Omraade af Literatu- 

 ren, hvor der forhandledes om Anliggender, der middelbart 

 eller umiddelbart berøre alle vigtige Punkter, som nogensinde 

 sysselsatte Menneskenes dybere Eftertanke. Endogsaa uden 

 Hensyn til Beskaffenheden og Værdien af den nyeste Tids Be- 

 tragtninger, Udlægninger, Anvendelser af Johannes' Apokalypse, 

 er det derfor allerede af Betydning, at dette Skrift, der gjen- 

 nem Aarhundredernes Lob snart har været Gjenstand for den 

 hoieste Ærefrygt, snart er blevet behandlet med Foragt og 

 Ligegyldighed, snart blevet forfulgt med en Fanatisme, der var 

 ikke mindre lidenskabelig end den Forkjærlighed, som stundom 

 blev viist det paa de andre Aabenbaringsdocumenters Bekost- 

 ning, atter har tildraget sig en fornyet Opmærksomhed, atter 

 er blevet Gjenstand for Lærdes og Læges Spørgsmaal og ivrige 

 Forskning, saa at dets hemmelighedsfulde Indhold atter fra flere 

 Sider forkyndes nu endelig at være opladt. Thi skjøndt den 

 sidste Forsikkring allerede blev hørt mange Gange tidligere og 

 dog kun viste sig at være en Skuffelse, og skjøndt det ikke 

 synes noget gunstigt Tegn for Rigtigheden af den nyeste Tids 

 Udlægninger af Johannes' Aabenbaring, at disse findes tildeels 

 at være ligesaa afvigende som nogensinde tidligere , ligger dog 

 i den tilbagevendte Opmærksomhed for et Værk af væsenligt 

 eschatologisk Indhold et Vidnesbyrd om, at der fra flere Sider 

 er vaagnet en ny Interesse for Betragtninger, som aldrig ganske 

 afvises og skydes tilside uden i Forbindelse med større eller 

 mindre Ligegyldighed for Aandens høiere og evige Anliggender. 

 Heller ikke udelukker Uenigheden om en Gjenstands rigtige 



